钦定古今图书集成/明伦汇编/氏族典/第164卷 > 《廖用贤尚友录》 > 潘斗辅
## 钦定古今图书集成/明伦汇编/氏族典/第164卷 > 《廖用贤尚友录》 > 潘斗辅

按《广东通志》：斗辅，茂名人，有奇节。父惟贤，被猺执至
寨，斗辅备厚金求赎，贼不受，必欲杀之，斗辅请以身
代死，贼不从，竟杀其父。斗辅持剑驰寨杀贼，或止之，
斗辅哭曰：“为子死孝，万一借此剑刃贼，庶几可以报
父。不然，愿随父于地下。”竟赴贼而死。